
Uznesenie Mestský súd Bratislava III v spore žalobcu: A. B. C., nar. XX. XXXXXXX XXXX, bytom C. XXXX/X, XXXX XX D., proti žalovanému: Bytové družstvo Petržalka, so sídlom Budatínska 1, 851 05 Bratislava, IČO: 00 169 765, o zaplatenie 99,58 eur s príslušenstvom a návrhu na nariadenie neodkladného opatrenia, takto rozhodol: Konanie o návrhu na nariadenie neodkladného opatrenia zastavuje. odôvodnenie: 1. Žalobca sa žalobou z 10. januára 2025 domáhal, aby súd uložil žalovanému povinnosť zaplatiť vyrovnací podiel. Súčasne sa žalobca domáhal, aby súd nariadil neodkladné opatrenie v podobe zákazu nakladať s majetkom žalovaného a vinkuláciou sumy na bankových účtoch žalovaného. 2. Podaním z 22. apríla 2025, ktorým žalobca odstraňoval vady žaloby na základe uznesenia Mestského súdu Bratislava III z 19. marca 2025, č. k. 62Cb/11/2025-15, oznámil, že s poukazom na výšku žalovanej sumy 99,58 eur netrvá na vydaní neodkladného opatrenia. 3. Podľa ustanovenia § 144 C.s.p., žalobca môže vziať žalobu späť. 4. Súd posúdil podanie žalobcu z 22. apríla 2025 podľa jeho obsahu a z neho vyplýva, že vzal návrh na nariadenie neodkladného opatrenia späť, čo vyjadril slovami, že netrvá na vydaní neodkladného opatrenia. Z dôvodu späťvzatia návrhu na nariadenie neodkladného opatrenia žalobcom súd rozhodol tak, že konanie o návrhu na nariadenie neodkladného opatrenia zastavil. Poučenie: Proti tomuto uzneseniu je prípustné odvolanie, ktoré možno podať do 15 dní odo dňa jeho doručenia na Mestskom súde Bratislava III. Odvolanie má popri všeobecných náležitostiach (§ 127 ods. 1 a ods. 2 C. s. p.) obsahovať, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) [§ 363 C. s. p.]. Odvolanie možno odôvodniť len tým, že a/ neboli splnené procesné podmienky, b/ súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c/ rozhodoval vylúčený sudca alebo nesprávne obsadený súd, d/ konanie má inú vadu, ktorá mohla mať za následok nesprávne rozhodnutie vo veci,
e/ súd prvej inštancie nevykonal navrhnuté dôkazy, potrebné na zistenie rozhodujúcich skutočností, f/ súd prvej inštancie dospel na základe vykonaných dôkazov k nesprávnym skutkovým zisteniam, g/ zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h/ rozhodnutie súdu prvej inštancie vychádza z nesprávneho právneho posúdenia veci (§ 365 ods. 1 C. s. p.).

